ai4bharat/Pralekha huggingface dataset:
பிரதமர் அலுவலகம்
மகேஷ் நவமியை முன்னிட்டு பிரதமர் நாட்டு மக்களுக்கு வாழ்த்து
மகேஷ் நவமியை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்துத் தெரிவித்துள்ளார்.
“அனைவருக்கும் மகிழ்ச்சிகரமான மகேஷ் நவமி திருநாள் வாழ்த்துகள். பொதுநலனுக்காக நாம் உறுதி ஏற்க இந்தத் திருநாள் ஊக்குவிக்கிறது. கடவுள்களுக்கு எல்லாம் கடவுளாக விளங்கும் மகாதேவன் மற்றும் தாயார் பார்வதியிடம் நாட்டில் உள்ள மக்களுக்காக வேண்டுகிறேன்” என்று பிரதமர் திரு நரேந்திர மோடி கூறியுள்ளார்.
(
PIB Headquarters
ஹட்கோவின் 49-வது ஆண்டு பொதுச்சபை கூட்டம்
புதுதில்லியில் இன்று நடைபெற்ற ஹட்கோவின் 49-வது ஆண்டு பொதுச்சபை கூட்டத்தில் இந்த நிறுவனத்தின் தலைவர் மற்றும் நிர்வாக இயக்குனர் டாக்டர் எம்.ரவிகாந்த் உரையாற்றினார். இந்தக் கூட்டத்தில் நிறுவனத்தின் பங்குதாரர்கள் அனைவரும் பங்கேற்றனர். 2018-19 ஆம் ஆண்டில் ஹட்கோ நிறுவனத்தின் நிதி செயல்பாட்டை அவர்கள் பாராட்டினார்கள்.
மத்திய அமைச்சரவை
ஒடிசா மாநிலம் சண்டிகோல், கர்நாடகா மாநிலம் பாடூர் ஆகிய இடங்களில் 6.5 எம் எம் டி பெட்ரோலியம் இருப்புகளை கூடுதலாக உருவாக்கும் திட்டத்திற்கு மத்திய அமைச்சரவை ஒப்புதல்
ஒடிசா மாநிலம் சண்டிகோல், கர்நாடகா மாநிலம் பாடூர் ஆகிய இரண்டு இடங்களில் 6.5 மில்லியன் மெட்ரிக் டன்  பெட்ரோலியம் இருப்புகளை கூடுதலாக உருவாக்கும் தளத்தகை பெட்ரோலியம் கையிருப்பு  திட்டத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை இன்று  ஒப்புதல் அளித்தது. இந்த இரண்டு எஸ் பி ஆர்-களுக்கான அர்ப்பணிக்கப்பட்ட ஒருமுனை நிறுத்துமிடம்  கட்டுமானத்திற்கும் ஒப்புதல் அளிக்கப்பட்டது. சண்டிகோல் மற்றும் பாடூரில் அமைய உள்ள எஸ் பி ஆர் வசதி நிலத்தடியிலான பாறைக் குகைகளாக இருக்கும். அவை முறையே 4 எம் எம் டி 2.5 எம் எம் டி திறன்கள் கொண்டதாக இருக்கும். 2017-18 ஆம் ஆண்டு பட்ஜெட்டில் கூடுதலாக இரண்டு எஸ் பி ஆர்-கள் அமைக்கப்படும் என்று அரசு அறிவித்திருந்தது.
கொள்கை அடிப்படையிலான இந்த ஒப்புதலின்படி மத்திய அரசின் பட்ஜெட் ஆதரவு அளவை குறைப்பதற்காக இத்திட்டம் பொதுத்துறை, தனியார்துறை பங்கேற்பு மாதிரியில் செயல்படுத்தப்படும். இதற்கான நிபந்தனைகள், நிதியமைச்சகத்தின் ஆலோசனையின் பேரில் பெட்ரோலியம் மற்றும் இயற்கை வாயு அமைச்சகத்தினால் நிர்ணயிக்கப்படும். சாத்தியமான முதலீட்டாளர்கள் உள்ளிட்ட சந்தைத் தேவைகளை கேட்டறியும் வகையில், பல கூட்டங்களை நடத்தியபின், இந்த நிபந்தனைகள் நிர்ணயிக்கப்படும்.
ஐ எஸ் பி ஆர் எல் ஏற்கனவே 5.33 எம் எம் டி அளவிற்கான இத்தகைய நிலத்தடி பாறைக் குகை சேமிப்புகளை மூன்று இடங்களில் அமைத்துள்ளது. விசாகப்பட்டினத்தில் 1.33 எம் எம் டி திறன் அளவும். மங்களூரில் 1.4 எம் எம் டி திறன் அளவும் பாலூரில் 2.5 எம் எம் டி திறன் அளவும் கொண்ட சேமிப்புகளை அது அமைத்துள்ளது. எஸ் பி ஆர் திட்டத்தின் முதல் கட்டத்தில் அமைக்கப்பட்டுள்ள இந்த சேமிப்பு தற்போதைய மதிப்பீட்டின்படி இந்தியாவின் கச்சா எண்ணெய் தேவையில் பத்து நாட்களுக்கான தேவையை வழங்கும் திறன் கொண்டது. 2016-17 நிதியாண்டின் கச்சா எண்ணெய் நுகர்வு அடிப்படையில் இந்தக் கணக்கீடு செய்யப்பட்டது. தற்போது அமைச்சரவை ஒப்புதல் வழங்கியுள்ள 6.5 எம் எம் டி–க்கான தளத்தகை பெட்ரோலியம் கையிருப்பு  வசதியை உருவாக்கி அதன் மூலம் மேலும் 12 நாட்களுக்கான வழங்குதல் திறன் ஏற்படுத்துவதை நோக்கமாகக் கொண்டது. இதனால் இந்தியாவின் எரிசக்தி பாதுகாப்புநிலை உயரும் என்றும் எதிர்பார்க்கப்படுகிறது.
சாண்டிகோல் மற்றும் பாடூரில் இந்த எஸ் பி ஆர்-களுக்கான கட்டுமானப் பணி நடைபெறும் போது ஒடிசா மற்றும் கர்நாடகா மாநிலங்களில் குறிப்பிடத்தக்க நேரடி மற்றும் மறைமுக வேலைவாய்ப்புகள் உருவாகும்.
------
(Visitor Counter : 155
வடகிழக்குப் பகுதி வளர்ச்சி அமைச்சகம்
ஜம்மு காஷ்மீர், வடகிழக்கில் சாலை, பாலப் பணிகள் : அமைச்சர் டாக்டர் ஜிதேந்திர சிங்கிற்கு விளக்கம்
ஜம்மு காஷ்மீரிலும், வடகிழக்கு மாநிலங்களிலும் மேற்கொள்ளப்பட்டு வரும் மற்றும் திட்டமிடப்பட்டுள்ள பல்வேறு சாலை மற்றும் பாலப் பணிகள் குறித்து மத்திய வட கிழக்கு மாகாண வளர்ச்சி இணை அமைச்சர் , டாக்டர் ஜிதேந்திர சிங்கிற்கு எல்லையோர சாலைகள் அமைப்பின் தலைமை இயக்குநர் லெப்டினெண்ட் ஜெனரல் ராஜீவ் சௌத்ரி இன்று விளக்கினார்.
கடந்த ஐந்தாறு வருடங்களில் சாலை, பாலங்களின் கட்டுமானத்தில் இது வரை இல்லாத அளவிற்கு முன்னேற்றத்தை ஜம்மு காஷ்மீர் கண்டிருப்பதாகவும், உதம்பூர்- கத்துவா- டோடா நாடாளுமன்ற தொகுதியில் மட்டும் எல்லையோர சாலைகள் அமைப்பால் ஒரு டஜன் பாலங்கள் கட்டமைக்கப்பட்டுள்ளதாகவும் ஜெனரல் சௌத்ரி அமைச்சரிடம் கூறினார். பசோலியில் அடல் பாலமும், உதம்பூரில் தேவிகா பாலமும் இதில் குறிப்பிடத்தகுந்தவை என்று அவர் தெரிவித்தார்.
மத்திய அமைச்சரவை
ஒருங்கிணைந்த மின்னணு கணக்கு தாக்கல் மற்றும் மத்திய மதிப்பீடு மையம் 2.0 திட்டத்திற்கான செலவின அனுமதிக்கு மத்திய அமைச்சரவை ஒப்புதல்
வருமான வரித்துறையின் Top of Form
ஒருங்கிணைந்த மின்னணு கணக்கு தாக்கல் மற்றும் மத்திய மதிப்பீடு மையம் 2.0 திட்டத்திற்கான ரூ.4,241.97 கோடி செலவின அனுமதிக்கு, பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது.
இதுதவிர, தற்போது செயல்பாட்டில் உள்ள மத்திய மதிப்பீடு மையம் – ஐ டி ஆர் 1.0 திட்டத்திற்கு, 2018-19 நிதியாண்டு வரை தேவைப்படும் ரூ.1,482.44 கோடி ஒருங்கிணைந்த செலவினத்திற்கும் அமைச்சரவை அனுமதி அளித்துள்ளது.
இத்திட்டத்தின் விரிவான நோக்கங்கள் வருமாறு:
- வரிசெலுத்துவோருக்கு விரைவான மற்றும் துல்லியமான சேவை வழங்குதல்
- முதன்முறை சரியான அணுகுமுறை
- அனைத்து நிலைகளிலும், பயனாளி அனுபவத்தை மேம்படுத்துதல்
- வரிசெலுத்துவோர் விழிப்புணர்வை மேம்படுத்தி, தொடர் நடவடிக்கைகள் மூலம், அறிவு புகட்டுதல்
- தானாக வரிசெலுத்துவதை ஊக்குவித்தல்
- நிலுவையில் உள்ள தேவைகளை கையாளுதல்
வருமான வரிக் கணக்கை முன்கூட்டியே தாக்கல் செய்தல், துல்லியமான கணக்கு தாக்கலுக்கான வழிமுறைகளை, வரிசெலுத்துவோர் ஏற்றுக் கொள்வதை மேம்படுத்துதல் மற்றும் செலுத்திய வரியை திருப்பி அளித்தல் / மதிப்பீட்டிற்கான நேரத்தை வெகுவாகக் குறைத்தல் போன்றவற்றில், வருமான வரித்துறை மற்றும் வரி செலுத்துவோருக்கு அமைச்சரவையின் இந்த ஒப்புதல் கணிசமான பயனை அளிக்கும்.
வருமான வரிக் கணக்குகளை விரைவாக மதிப்பீடு செய்வதன் மூலம், வரி செலுத்துவோருக்கு திருப்பி அளிக்க வேண்டிய தொகையை, அவர்களது வங்கிக் கணக்கில் நேரடியாக செலுத்த இந்த நடவடிக்கை பெரிதும் உதவிகரமாக இருக்கும்.
கூடுதல் விவரங்களுக்கு www.pib.nic.in என்ற இணைய தளத்தைப்பார்க்கவும்.
------
(Visitor Counter : 122
பிரதமர் அலுவலகம்
லூதியானாவில் விஷவாயு கசிவு காரணமாக உயிரிழந்தவர்களுக்கு பிரதமர் இரங்கல் இழப்பீடு அறிவிப்பு
லூதியானாவில் விஷவாயு கசிவு காரணமாக ஏற்பட்ட உயிரிழப்புக்கு பிரதமர் திரு நரேந்திர மோடி இரங்கல் தெரிவித்துள்ளார்.
உயிரிழந்தவர்களின் குடும்பங்களுக்கும், காயமடைந்தவர்களுக்கும் பிரதமர் நிவாரணம் அறிவித்துள்ளார்.
பிரதமர் அலுவலகம் ட்விட்டரில் கூறியிருப்பதாவது:
"லூதியானாவில் விஷவாயு கசிவால் ஏற்பட்ட துயரம் குறித்து வருத்தம் தெரிவித்துள்ள பிரதமர், உயிரிழந்த ஒவ்வொருவரின் குடும்பத்தினருக்கும் பிரதமர் தேசிய நிவாரண நிதியிலிருந்து தலா ரூ. 2 லட்சம் இழப்பீடாக அறிவித்துள்ளார். காயமடைந்தவர்களுக்கு ரூ. 50,000 வழங்கப்படும்."
மத்திய அமைச்சரவை
புதுதில்லி, துவாரகா, செக்டார் 24-ல் உள்ள 34.87 ஹெக்டேர் நிலத்தை தில்லி மேம்பாட்டு ஆணையத்திடமிருந்து நிலம் மற்றும் மேம்பாட்டு அலுவலகத்திற்கு இரண்டாவது தூதரக பகுதியை கட்ட திட்டமிடப்பட்டுள்ளதற்காக மாற்றியளிப்பதற்கு மத்திய அமைச்சரவை ஒப்புதல்.
பிரதம மந்திரி திரு.நரேந்திர மோடி அவர்களின் தலைமையின் கீழ் கூடிய மத்திய அமைச்சரவை புதுதில்லி, துவாரகா, செக்டார் 24-ல் உள்ள 34.87 ஹெக்டர் நிலத்தை தில்லி மேம்பாட்டு ஆணையத்திடமிருந்து நிலம் மற்றும் மேம்பாட்டு அலுவலகத்திற்கு இரண்டாவது தூதரக பகுதியை கட்ட திட்டமிடப்பட்டுள்ளதற்காக மாற்றியளிப்பதற்கு ஒப்புதல் வழங்கியது.
தற்போது, சாணக்கியபுரியில் மட்டுமே தூதரக பகுதி உள்ளது, அதன் நிலம் அனைத்து தூதரகங்களுக்கும் நிலம் மற்றும் மேம்பாட்டு அலுவலகத்தால் ஒதுக்கீடு செய்யப்பட்டுள்ளது. வெளியுறவுத் துறை அமைச்சகம் தூதரக அலுவலகங்கள் / பன்னாட்டு நிறுவனங்கள் தில்லியில் தங்கள் அலுவலகங்கள்/ தூதரகங்களை கட்டிக் கொள்வதற்கு அதிக நிலம் தேவைப்படுவதாக தெரிவித்தது. இதற்காக, தில்லி மேம்பாட்டு ஆணையம், புதுதில்லி, துவாரகா, செக்டார் 24-ல் உள்ள 34.87 ஹெக்டேர் நிலத்தை தில்லி மேம்பாட்டு ஆணையம் கண்டறிந்து, அதனை நிலம் மற்றும் மேம்பாட்டு அலுவலகத்திற்கு மாற்றி வழங்கும். இது தில்லியில் இரண்டாவது தூதரக பகுதியை உருவாக்க நிலம் அளிக்கும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 92.63 கோடியை கடந்தது
நாட்டில் கடந்த 24 மணி நேரத்தில் 43,09,525 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 92.63 கோடியைக்  கடந்துள்ளது. 90,14,182 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 24,602 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,32,00,258- ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 97.95சதவீதமாக உள்ளது. கடந்த 2020 மார்ச் முதல் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 102 நாட்களாக 50,000க்கும் கீழ் உள்ளது.
கடந்த 24 மணி நேரத்தில் 22,431 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 2,44,198; கடந்த 204 நாட்களில் இது மிக குறைந்த எண்ணிக்கை. நாட்டில் மொத்தம் கொவிட் சிகச்சை பெறுபவர்களின் விகிதம் தற்போது 0.72 சதவீதமாக உள்ளது.
கடந்த 24 மணி நேரத்தில் 14,31,819 கொவிட் பரிசோதனைகள் செய்யப்பட்டன. இதுவரை மொத்தம் 57.86 கோடி கொவிட் பரிசோதனைகள்  செய்யப்பட்டுள்ளன.
வாராந்திர தொற்று உறுதி விழுக்காடு தொடர்ந்து 104 நாட்களாக 3 சதவீதத்திற்கும் கீழே, 1.68 சதவீதமாகவும், தினசரி தொற்று உறுதி விகிதம் 1.57 சதவீதமாகவும் இன்று பதிவாகியுள்ளது. இந்த எண்ணிக்கை 38 நாட்களாக 3 சதவீதத்திற்குக் குறைவாகவும், தொடர்ந்து 121 நாட்களாக 5 சதவீதத்திற்குக் குறைவாகவும் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761619
பிரதமர் அலுவலகம்
குஜராத்துக்கும், வடகிழக்குப் பகுதிகளுக்கும் இடையேயான முக்கியத் தொடர்பு மாதவ்பூர் மேளாவில் கண்கூடாகத் தெரிந்தது என்று பிரதமர் தெரிவித்துள்ளார்
குஜராத்துக்கும், வடகிழக்குப் பகுதிகளுக்கும் இடையேயான முக்கிய கலாச்சாரத் தொடர்பு மாதவ்பூர் மேளாவில் கண்கூடாகத் தெரிந்தது என்று பிரதமர் திரு நரேந்திர மோடி தெரிவித்துள்ளார்.
மாதவ்பூர் மேளா குறித்து அஸ்ஸாம் முதல்வர் திரு ஹிமந்தா பிஸ்வா சர்மாவின் ட்விட்டர் பதிவிற்கு, பதிலளித்த பிரதமர் தமது ட்விட்டர் பதிவில் கூறியிருப்பதாவது;
"குஜராத்துக்கும், வடகிழக்குப் பகுதிகளுக்கும் இடையேயான முக்கிய கலாச்சாரத் தொடர்பு மாதவ்பூர் மேளாவில் கண்கூடாகத் தெரிந்தது."
நுகர்வோர் நலன், உணவு மற்றும் பொது விநியோகம் அமைச்சகம்
இந்தியாவில் பொது விநியோக முறையில் 19.79 கோடி குடும்ப அட்டைகள் டிஜிட்டல்மயமாக்கப்பட்டுள்ளன
இந்தியாவில் 19.79 கோடி குடும்ப அட்டைகள் தேசிய உணவு பாதுகாப்புத் திட்டத்தின் கீழ் பொது விநியோக முறையில் டிஜிட்டல் மயமாக்கப்பட்டுள்ளன. இதற்கு ஏதுவாக அனைத்து மாநிலங்கள் மற்றும் யூனியன் பிரதேசங்களும் தங்களது வெளிப்படைத்தன்மையுடன் கூடிய இணைய முகப்பு வசதியை உருவாக்கியுள்ளன.
பொது விநியோக முறையில்,5.33 லட்சம் நியாயவிலைக் கடைகளில் விற்பனைக்கான மின்னணு இயந்திரம் பொருத்தப்பட்டது. தகுதியான நபருக்கு பொருட்கள் சென்று சேர்வதை உறுதி செய்யும் வகையில் மின்னணு முறையிலான கைரேகைப்பதிவு, பொருட்கள் வாங்கியவுடன் நுகர்வோரின் செல்போனுக்கு தகவல் பரிமாற்றம் உள்ளிட்ட சீர்திருத்தங்களை மேற்கொண்டு இருப்பதாக தெரிவிக்கப்பட்டுள்ளது. நியாயவிலைக்கடைகளுக்கு ஒதுக்கப்படும் உணவு தானியங்களில் 95 சதவீதம் மின்னணு கைரேகைப்பதிவைப் பெற்றுக்கொண்டு விநியோகம் செய்யப்படுகிறது.
2024-ம் ஆண்டுக்குள் உணவு பாதுகாப்புச் சட்டம் மற்றும் மத்திய அரசின் மற்ற நலத்திட்டங்களின் கீழ், செறிவூட்டப்பட்ட அரிசியை பொது விநியோக முறையில் விற்பனை செய்ய மத்திய அரசு ஒப்புதல் அளித்துள்ளது. இதற்கான பணிகள் ஏற்கனவே தொடங்கப்பட்டன. முதற்கட்டமாக மார்ச் 2022-க்குள் நாடு முழுவதும் ஒருங்கிணைந்த குழந்தை மேம்பாட்டுத் திட்டமும். பிரதமரின் ஊட்டச்சத்து திட்டமும் செயல்படுத்தப்பட்டுள்ளது.
தற்போது 27 மாநிலங்கள் மற்றும் யூனியன் பிரதேசங்களில் பொது விநியோகம் மூலம் செறிவூட்டப்பட்ட அரிசி, விநியோகம் செய்யப்பட்டு வருகிறது. 5.03.2023 வரை தோராயமாக 95.72 லட்சம் மெட்ரிக் டன் செறிவூட்டப்பட்ட அரிசி இரண்டாம் கட்டமாக விநியோகம் செய்யப்பட்டுள்ளது.
மாநிலங்களவையில் எழுப்பப்பட்ட கேள்விக்கு மத்திய நுகர்வோர் நலன் மற்றும் உணவு பொது விநியோகத்துறை இணையமைச்சர் திருமதி சாத்வி நிரஞ்சன் ஜோதி எழுத்துபூர்வமாக அளித்த பதிலில் இதனைக் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் தற்போது சிகிச்சை பெறுவோரின் எண்ணிக்கை 32,811  ஆக குறைந்துள்ளது
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 180.60 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08%- ஆக உள்ளனர்.
இதை தொடர்ந்து இந்தியாவில் குணமடைவோர் விகிதம் 98.72 சதவீதமாக உள்ளது. கடந்த 24 மணி நேரத்தில் 3,884 நோயாளிகள் குணமடைந்ததையடுத்து மொத்தம் குணமடைந்தோர் எண்ணிக்கை  4,24,50,055 ஆக உள்ளது.
குறிப்பிடத்தக்க முன்னேற்றமாக இந்தியாவில் கடந்த 24 மணி நேரத்தில் 2,876 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 7,52,818 கொவிட் பரிசோதனைகள் செய்யப்பட்டன. இதுவரை சுமார் 78.05 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.44 சதவீதமாக உள்ளது. தினசரித் தொற்று விகிதம் 0.38 சதவீதமாக பதிவாகியுள்ளது.
நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 180.60 கோடியைக்  கடந்தது. 2,11,93,183 அமர்வுகள் மூலம் இந்த சாதனை படைக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1806398
சுற்றுச்சூழல் மற்றும் வனத்துறை அமைச்சகம்
கடலோர மாநிலங்கள் ஒன்பதில் கடற்கரைகள், ஆற்றுப்பகுதிகள், குளங்கள் ஆகியவற்றை சுத்தப்படுத்த மத்திய சுற்றுச்சூழல் அமைச்சகம் 19 குழுக்களை அமைத்துள்ளது
2018-ஆம் ஆண்டு உலகச் சுற்றுச்சூழல் தினத்தை முன்னிட்டு நாட்டின் கடலோர மாநிலங்கள் ஒன்பதில் கடற்கரைகள், ஆற்றுப்பகுதிகள், குளங்கள் ஆகியவற்றைச் சுத்தப்படுத்த மத்திய சுற்றுச்சூழல், வனம், பருவநிலை மாற்றம் அமைச்சகம் 19 குழுக்களை அமைத்துள்ளது.
இந்தக்குழுக்களில், அமைச்சகத்தின் உயர் அதிகாரிகள், பள்ளிகளில் செயல்படும் சுற்றுச்சூழல் குழுக்களுக்கு பொறுப்பு வகிக்கும் மாநில ஒருங்கிணைப்பு முகமைகள், மாநில மாசுக்கட்டுப்பாட்டு வாரியங்கள், மாவட்ட நிர்வாகங்கள், சம்பந்தப்பட்ட கடலோரப் பகுதிகளில் உள்ள மீன்வளக் கல்லூரிகள், இதர கல்வி ஆராய்ச்சி நிறுவனங்கள் இடம்பெற்றிருக்கும்.
பணிகள் மேற்கொள்ளப்படவுள்ள ஒவ்வொரு கடற்கரை, நதிமுகம் மற்றும் குளப்பகுதிகளுக்கு ரூ.10 லட்சம் வீதம் ஒதுக்கப்பட்டுள்ளது.
2018-ஆம் ஆண்டு உலகச் சுற்றுச்சூழல் தினக் கொண்டாட்டங்களை உலக அளவில் நடத்தும் பொறுப்பை இந்தியா ஏற்றுக்கொண்டுள்ளது. இந்தக் கொண்டாட்டங்கள் ஐ.நா தலைமையில் சுற்றுச்சூழல் தொடர்பான மிகப்பெரிய நிகழ்ச்சியாக கொண்டாடப்படும். இந்த ஆண்டின் உலகச் சுற்றுச்சூழல் தினத்தின் மையக்கருத்து “பிளாஸ்டிக் தூய்மைக்கேட்டை முறியடிப்போம்” என்பதாகும்.
தமிழ்நாட்டில் வைகை நதிமுகம் மற்றும் பாலவாக்கம், கன்னியாகுமரி, திருவெற்றியூர், எண்ணூர் கடற்கரைகள் இந்தத் திட்டத்தின்கீழ் தூய்மைப்படுத்தப்படும்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 507
ஜவுளித்துறை அமைச்சகம்
பிரதமரின் மாபெரும் ஒருங்கிணைந்த ஜவுளி மற்றும் ஆடை  பூங்காக்களை 7 இடங்களில் அமைக்க மத்திய அரசு ஒப்புதல் அளித்துள்ளது: ஜவுளித்துறை இணையமைச்சர் திருமதி தர்ஷனா ஜர்தோஷ்
பிரதமரின் மாபெரும் ஒருங்கிணைந்த ஜவுளி மற்றும் ஆடை  பூங்காக்களை 7 இடங்களில் அமைக்க மத்திய அரசு ஒப்புதல் அளித்துள்ளது. ரூ.4,445 கோடி மதிப்பீட்டில் உலகத்தரம் வாய்ந்த வசதிகளுடன் இவை அமைக்கப்படவுள்ளன. தமிழ்நாட்டின் விருதுநகர், தெலங்கானாவின் வாராங்கல், குஜராத்தின் நவ்சாரி, கர்நாடகாவின் கல்புர்கி, மத்திய பிரதேசத்தின் தர், உத்தரப்பிரதேசத்தின் லக்னோ / ஹர்தோய், மகாராஷ்டிராவின் அமராவதி ஆகிய இடங்கள் பிஎம் மித்ரா பூங்காக்களை அமைப்பதற்கு இறுதிசெய்யப்பட்டுள்ளன. இத்திட்டம் தொடர்பான விவரங்களை www.texmin.nic.in. என்ற இணையதளத்தில் தெரிந்து கொள்ளலாம்.
இது தவிர ஒருங்கிணைந்த ஜவுளி பூங்கா திட்டத்தையும்  அரசு அமல்படுத்துகிறது. இத்திட்டத்தில் 54 ஜவுளி பூங்காக்களுக்கு ஒப்புதல் அளிக்கப்பட்டு, அவற்றில் 31 ஜவுளி பூங்காக்களுக்கான பணிகள் நிறைவு செய்யப்பட்டுள்ளன. 23 ஜவுளி பூங்காக்களுக்கான பணிகள் பல்வேறு நிலைகளில் உள்ளன. தமிழ்நாட்டில் பல்லடம், குமாரபாளையம், கரூர், மதுரை ஆகிய இடங்களில் ஒருங்கிணைந்த ஜவுளிப் பூங்கா திட்டத்தின்  கீழ் ஜவுளி பூங்கா பணிகள் நிறைவு செய்யப்பட்டுள்ளன.
இந்த தகவலை மாநிலங்களவையில் எழுத்துப்பூர்வமாக அளித்த பதிலில் ஜவுளித்துறை இணையமைச்சர் திருமதி தர்ஷனா ஜர்தோஷ் தெரிவித்துள்ளார்.
பெட்ரோலியம் மற்றம் இயற்கை எரிவாயு அமைச்சகம்
சர்வதேச சந்தை விலை அடிப்படையிலேயே சமையல் எரிவாயு விலை நிர்ணயம்
வீட்டு உபயோகத்திற்கான சமையல் எரிவாயுவை அரசு மானியத்துடன் விநியோகிக்கிறது
சமையல் எரிவாயு விலை, முந்தைய மாதத்தின் சர்வதேச சந்தை விலை அடிப்படையிலேயே நிர்ணயம் செய்யப்படுகிறது. வீட்டு உபயோகத்திற்கு பயன்படுத்தப்படும் சமையல் எரிவாயுவுக்கு, பாஹல்  திட்டத்தின்கீழ், மத்திய அரசு மானியம் வழங்குகிறது. இந்த மானியத் தொகை, பாஹல் திட்ட நுகர்வோருக்கு நேரடி பணப்பரிமாற்றத் திட்டத்தின்கீழ், வாடிக்கையாளர்களின் வங்கிக் கணக்கில் செலுத்தப்படுகிறது.
தற்போது நாடுமுழுவதும் 27.76 கோடிக்கும் மேற்பட்ட இணைப்புகளுடன் 97 சதவீத அளவுக்கு எரிவாயு இணைப்பு வழங்கப்பட்டுள்ளது. இந்த 27.76 கோடி நுகர்வோரில், 26.12 கோடி நுகர்வோருக்கான கூடுதல் விலைச் சுமையை மானியத் தொகை உயர்வு மூலம் அரசே ஏற்றுக் கொள்கிறது. மானியத்துடன் கூடிய விலையை அரசு நிர்ணயம் செய்வதன் மூலம், சர்வதேச சந்தையில் ஏற்படும் மாற்றங்கள் காரணமாக, சமையல் எரிவாயு விலையில் ஏற்படும் ஏற்றத் தாழ்வுகள் நுகர்வோரை பாதிக்காத வகையில் நடவடிக்கை மேற்கொள்ளப்பட்டுள்ளது.
ஜனவரி 2020-ல் சர்வதேச சந்தையில் சமையல் எரிவாயு விலை ஒரு மெட்ரிக் டன்னுக்கு 488 டாலரிலிருந்து 567 டாலராக அதிகரித்துள்ளது. அதாவது 14.2 கிலோ எடையுள்ள சிலிண்டர் விலை ரூ. 144.50 அதிகரித்துள்ளது.
எனவே, 14.2 கிலோ எடையுள்ள சமையல் எரிவாயு சிலிண்டருக்கான மானியத் தொகையை ரூ.153.86-லிருந்து ரூ. 291.48-ஆக அரசு அதிகரித்துள்ளது. பிரதமரின் உஜ்வாலா திட்ட நுகர்வோருக்கு, அரசு வழங்கும் மானியத் தொகையும், ரூ.174.86-லிருந்து ரூ.312.48 ஆக அதிகரிக்கப்பட்டுள்ளது. இதன்மூலம் சர்வதேச சந்தையில் காணப்படும் விலை உயர்வால், சமையல் எரிவாயு விலையில், மானியத்துடன் கூடிய சிலிண்டர்கள் மற்றும் பிரதமரின் உஜ்வாலா திட்ட நுகர்வோருக்கு ஏற்படக்கூடிய கூடுதல் செலவை அரசே ஏற்றுக் கொள்கிறது.
பாதுகாப்பு அமைச்சகம்
ஜி20 தலைமைத்துவத்தின் கீழ் நடைபெற்ற பெண்கள் 20 கூட்டத்தில் இந்திய கடற்படையின் பெண் அதிகாரிகள் பங்கேற்பு
அவுரங்காபாதில் பிப்ரவரி 28-ஆம் தேதி ஜி20 தலைமைத்துவத்தின் கீழ் நடைபெற்ற பெண்கள் 20 கூட்டத்தில் இந்திய கடற்படையுடனான தங்களது அனுபவங்களை இந்திய கடற்படையின் பெண் அதிகாரிகளும் மூத்த கடற்படை அதிகாரியின் துணைவியும் பகிர்ந்து கொண்டனர். ‘தடைகளைத் தகர்த்தல்: வழக்கத்திற்கு மாறான பெண்களின் கதைகள்' என்ற கருப்பொருளில் அவர்கள் உரையாடினார்கள். ஒவ்வொருவரும் தங்களைப் பற்றிய பிரத்தியேகமான விஷயங்களைப் பகிர்ந்து கொண்டனர்.
பல பரிமாண ஆற்றலுடன், இந்திய கடற்படை, கடலின் மேற்பரப்பிலும், கடலுக்கு அடியிலும், மேலே வானத்திலும் செயல்படுகிறது. அதன் செயல்பாடுகள் ராணுவம் தூதரகம், பாதுகாப்பு சார்ந்த மற்றும் நன்மை பயக்கும் பணிகளை உள்ளடக்கியுள்ளது. கப்பல்கள், நீர் மூழ்கிக் கப்பல்கள் மற்றும் விமானம் போன்ற கடற்படையின் தளங்கள் நவீன உலகத்தரம் வாய்ந்த தொழில்நுட்பங்களைப் பயன்படுத்துவதால் இது போன்ற கருவிகளை இயக்கும் பணியாளர்களுக்கு தரமான பயிற்சி அளிப்பதில் கடற்படை அதிக முக்கியத்துவம் அளிக்கிறது. இந்திய கடற்படையின் போர்க்கப்பல், இந்தியாவின் பன்முகத்தன்மைக்கு சிறந்த உதாரணமாக விளங்குகிறது. முன்னர், கடற்படையில் ஒரு சிலப் பிரிவுகளில் பெண்கள் பணிபுரிந்து வந்த நிலையில், அதிகாரிகள் மற்றும் மாலுமிகள் நிலையில் அனைத்துப் பிரிவுகளிலும் தற்போது பெண்களுக்கு வாய்ப்பு அளிக்கப்பட்டு இருப்பது துணிச்சலான நடவடிக்கையாகும். ஜி20 பெண்கள் குழுக் கூட்டத்தில் பகிரப்பட்ட அனுபவங்கள் பிறருக்கு எழுச்சியூட்டியதுடன் மகளிர் சக்தியை எடுத்துக்காட்டும் வகையில் அமைந்திருந்தன.
PIB Headquarters
பணியாளர் வருங்கால வைப்பு நிதி அமைப்பின் குறைதீர் முகாம்
பணியாளர் வருங்கால வைப்பு நிதி அமைப்பு தனது சென்னை மண்டல அலுவலகத்தில் ‘பி.எஃப் உங்கள் அருகில்’ என்னும் குறைதீர் முகாமை ஒவ்வொரு மாதமும் 10 ஆம் தேதி நடத்தி வருகிறது. 1952 ஆம் ஆண்டின் பணியாளர் வருங்கால வைப்பு நிதி மற்றும் இதர அம்சங்கள் சட்டத்தின்கீழ் வரும் சந்தாதாரர்கள் / வேலை வழங்குவோரின் குறைகளுக்கு விரைந்து தீர்வுகாண்பதற்காக இது நடத்தப்படுகிறது.
2020 பிப்ரவரி மாதத்துக்கான இந்த குறைதீர் முகாம் சென்னை மண்டல அலுவலக வளாகத்தில் அடுத்த மாதம் 10 ஆம் தேதி திங்கட்கிழமை நடைபெறும்.
சந்தாதாரர்கள் / ஓய்வூதியதாரர்கள் / வேலை வழங்குவோருக்கு ஏதேனும் குறைபாடுகள் இருந்தால், அவர்கள் மேலே குறிப்பிட்ட தேதியில் உரிய ஆவணங்களுடன், குறைகளைத் தீர்ப்பதற்காக நேரில் வரலாம் என சென்னை மண்டல வருங்கால வைப்புநிதி ஆணையர்–I, திரு.ரித்துராஜ் மேதி வெளியிட்டுள்ள செய்திக்குறிப்பில் தெரிவித்துள்ளார்.
குடியரசுத் தலைவர் செயலகம்
ஹோலிப் பண்டிகையையொட்டி குடியரசுத் தலைவர் வாழ்த்து
குடியரசுத் தலைவர் திரு ராம்நாத் கோவிந்த் நாட்டு மக்களுக்கு ஹோலிப் பண்டிகையையொட்டி வாழ்த்து தெரிவித்துள்ளார்.
குடியரசுத் தலைவர் வெளியிட்டுள்ள வாழ்த்துச் செய்தியில், “ மங்களகரமான ஹோலி பண்டிகையை முன்னிட்டு, நாட்டிலும், வெளிநாடுகளிலும் வாழும் இந்தியர்கள் அனைவருக்கும் எனது நல்வாழ்த்துக்களை தெரிவித்துக் கொள்கிறேன்.
வசந்த காலத்தின் தொடக்கத்தைக் குறிக்கும், வண்ணங்களின் திருவிழாவான ஹோலி, நம் வாழ்வில் மகிழ்ச்சியையும் மன உறுதியையும் கொண்டு வருகிறது. சமூக நல்லிணக்கம் மற்றும் ஒற்றுமைக்கு இந்தத் திருவிழா ஒரு உதாரணம் ஆகும். குழந்தைகள், இளைஞர்கள், ஆண்கள் மற்றும் பெண்கள் என அனைத்து வயதினரும் இந்த பண்டிகையை முழு உற்சாகத்துடன் கொண்டாடுகிறார்கள்.
இந்த வண்ணத் திருவிழா ஒவ்வொருவரின் வாழ்விலும் நேர்மறையான சக்தியை ஏற்படுத்தி, தேசத்தைக் கட்டமைக்கும் எழுச்சியை வலுப்படுத்த வேண்டும் என்று நான் வாழ்த்துகிறேன்.
Please click here to see the President's message -
மத்திய அமைச்சரவை
வளர்ச்சிக்காக விண்வெளித் தொழில்நுட்பத்தின் அமைதிப் பயன்பாட்டு ஒத்துழைப்புக்கு இந்தியா-தஜிகிஸ்தான் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
வளர்ச்சிக்காக விண்வெளித் தொழில்நுட்பத்தின் அமைதிப் பயன்பாட்டு ஒத்துழைப்புக்கு இந்தியா-தஜிகிஸ்தான் இடையேயான புரிந்துணர்வு ஒப்பந்தத்திற்குப் பிரதமர் திரு. நரேந்திர மோடி தலைமையிலான அமைச்சரவை ஒப்புதல் அளித்துள்ளது.
இந்தப் புரிந்துணர்வு ஒப்பந்தம் தஜிகிஸ்தானின் துஷான்பே-யில் அக்டோபர் 8, 2018 அன்று கையெழுத்தானது.
விவரங்கள்
புவியின் தொலையுணர்வு; செயற்கைக்கோள் தகவல் மற்றும் செயற்கைக்கோள் அடிப்படையில் கண்காணிப்பு; விண்வெளி அறிவியல் மற்றும் கோள்கள் கண்டறிதல், விண்கலன், விண்வெளி முறைமைகள், புவி நிலைமைகள் குறித்த ஆய்வுகள்; விண்வெளி தொழில்நுட்பப் பயன்பாடு உள்ளிட்ட விண்வெளி அறிவியல், தொழில்நுட்பம் போன்றவற்றில் ஒத்துழைப்பைத் தொடர்வதற்கு இந்தப் புரிந்துணர்வு ஒப்பந்தம் வகைசெய்யும்.
இந்திய விண்வெளி ஆய்வு நிறுவனம், தஜிகிஸ்தான் குடியரசின் நில நிர்வாகக் குழு மற்றும் புவியியல் ஆய்வு நிறுவனம் ஆகியவற்றின் உறுப்பினர்களைக் கொண்ட கூட்டு பணிக்குழு அமைக்க இது வகைசெய்யும். இந்தக்குழு காலவரம்பு உள்ளிட்டவற்றுக்கு திட்டமிடுவதோடு, புரிந்துணர்வு ஒப்பந்த அமலாக்கத்திற்கான வழிவகைகளையும் கண்டறியும்.
பாதுகாப்பு அமைச்சகம்
ஜம்மு & காஷ்மீரின் ரஜோரியில் உள்ள ராணுவ தள முகாமில் பாதுகாப்புத் துறை அமைச்சர் ஆய்வு
பாதுகாப்புத் துறை அமைச்சர் திரு ராஜ்நாத் சிங், இன்று ஜம்மு & காஷ்மீரின் ரஜோரியில் உள்ள ராணுவத் தள முகாமுக்குச் சென்று, இந்திய ராணுவத்தின் செயல்பாட்டுத் தயார்நிலை மற்றும் எல்லையில் உள்ள பாதுகாப்பு நிலைமை குறித்து ஆய்வு செய்தார். ஜம்மு & காஷ்மீரின் துணைநிலை ஆளுநர் திரு மனோஜ் சின்ஹா, ராணுவத் தளபதி ஜெனரல் மனோஜ் பாண்டே, வடக்குப் பிராந்திய கட்டளைத் தளபதி லெப்டினன்ட் ஜெனரல் உபேந்திர திவேதி ஆகியோர் உடனிருந்தனர்.
வீரர்களுடன் உரையாடிய பாதுகாப்பு அமைச்சர், சவாலான சூழ்நிலைகளில் பணியாற்றும் அவர்களின் வீரத்தையும், ஆர்வத்தையும் பாராட்டினார். கடினமான பகுதிகளில் இந்திய ராணுவ வீரர்களின் ஈடு இணையற்ற தைரியம், அர்ப்பணிப்பு மற்றும் நிலையான விழிப்புணர்வின் காரணமாக தேசம் பாதுகாப்பாக இருப்பதாக அவர் கூறினார். அதே அர்ப்பணிப்புடனும், துணிச்சலுடனும் தொடர்ந்து பணியாற்ற அவர்களை ஊக்குவித்த அவர், அரசும் நாட்டு மக்களும் எப்போதும் ஆயுதப்படைகளுடன் இருப்பதாகக் கூறினார்.
ரஜோரியில் தேசத்திற்கான சேவையில் தங்களது இன்னுயிரை தியாகம் செய்த துணிச்சலான வீரர்களுக்கு திரு ராஜ்நாத் சிங் அஞ்சலி செலுத்தினார். அவர்களின் தியாகம் ஒருபோதும் மறக்கப்படாது என்றும் அவர் கூறினார்.
அறிவியல் மற்றும் தொழில்நுட்பத்துறை
எதிர்காலத்தில் ஹைட்ரஜனை எரிபொருளாகப் பயன்படுத்துவதற்கான சாத்தியங்கள் குறித்து ஆய்வு: மத்திய அமைச்சர் தகவல்
எதிர்காலத்தில் ஹைட்ரஜனை எரிபொருளாகப் பயன்படுத்துவதற்கான சாத்தியங்கள் குறித்து மத்திய அரசு ஆய்வு செய்து வருவதாக, அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் கூறியுள்ளார்.
அவர் மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது: ஹைட்ரஜன் எரிபொருள் செல்களை, எதிர்காலத்தில் எரிபொருளாகப் பயன்படுத்துவதற்கான சாத்தியங்களை மத்திய அரசு ஆய்வு செய்து வருகிறது. நாட்டில் ஹைட்ரஜன் திட்டத்தை உருவாக்க, 2021 மத்திய பட்ஜெட்டில், தேசிய ஹைட்ரஜன் திட்டம் அறிவிக்கப்பட்டுள்ளது.
ஆராய்ச்சிக்கான முதலீடு தொடர்ந்து அதிகரிப்பு:
ஆராய்ச்சி மற்றும் மேம்பாட்டு திட்டங்களுக்கான முதலீடு பல ஆண்டுகளாக தொடர்ந்து அதிகரித்து வருகிறது. கடந்த 10 ஆண்டுகளில் ஆராய்ச்சி திட்டங்களுக்கான மொத்த செலவு 3 மடங்கு அதிகரித்துள்ளது.
உலகளாவிய அறிவியல் மற்றும் தொழில்நுட்ப ஆராய்ச்சி:
மத்திய அறிவியல் மற்றும் தொழில்நுட்பத்துறை அமைச்சகம், உயிரி தொழில்நுட்பத்துறை, அறிவியல் மற்றும் தொழில்நுட்பத்துறை, சிஎஸ்ஐஆர், அறிவியல் மற்றும் பொறியியல் ஆராய்ச்சி வாரியம், ஆகியவை எரிசக்தி, தண்ணீர், சுகாதாரம் மற்றும் வானியல் போன்ற முக்கிய துறைகளில் உலகளாவிய அறிவியல் மற்றும் தொழில்நுட்ப கூட்டுறவை உருவாக்குவதில் முக்கிய பங்காற்றுகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1744425
https://pib.gov.in/PressReleasePage.aspx?PRID=1744420
https://pib.gov.in/PressReleasePage.aspx?PRID=1744419
----
(Visitor Counter : 266